**Spojená škola, SNP 16, 083 01 Sabinov**

**organizačná zložka: SOŠ polytechnická**

**Kritériá k prijímaciemu konaniu na denné štúdium**

**pre všetky odbory vzdelávania v školskom roku 2020/2021**

 Riaditeľka Spojenej školy, SNP 16 v Sabinove v súlade s § 65 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov určuje kritéria a podmienky pre prijatie uchádzačov na štúdium do tried 1.ročníka pre šk. rok 2020/21.

 Na štúdium sa môžu prihlásiť žiaci základnej školy, ktorých riadne vyplnené prihlášky na štúdium budú doručené riaditeľke školy do 19. mája 2020.

Uchádzač, ktorý nie je žiakom ZŠ podáva prihlášku priamo na strednú školu.

Do 1. ročníka v školskom roku 2020/2021 prijmeme nasledovné počty žiakov v jednotlivých odboroch:.

|  |  |  |
| --- | --- | --- |
| **Študijný odbor** | **Počet žiakov** | **Doba štúdia** |
| 2697 K mechanik elektrotechnik | 21 | 4 |
| 3341 K operátor drevárskej a nábytkárskej výroby | 9 | 4 |
| **Učebný odbor** | **Počet žiakov** | **Doba štúdia** |
| 2433 H 00 obrábač kovov | 9 | 3 |
| 2487 H 01 autoopravár - mechanik | 12 | 3 |
| 6445 H 00 kuchár | 9 | 3 |
| 6475 H 00 technicko-administratívny pracovník | 10 | 3 |
| 2477 F obrábanie kovov | 17 | 2 |
| 2982 F potravinárska výroba | 24 | 2 |
| 3686 F stavebná výroba | 12 | 2 |
| 3383 F spracúvanie dreva | 12 | 2 |

***A  Kritéria k prijímaciemu konaniu***

Prijímacie konanie pre šk. rok 2020/21 sa vzhľadom na mimoriadnu situáciu a podľa rozhodnutia MŠVVaŠ SR realizuje administratívne.

**1. ZOHĽADNENIE ŠTUDIJNÝCH VÝSLEDKOV**

Za prospech na základnej škole budú pridelené preferenčné body podľa známok z koncoročnej klasifikácie z 8. ročníka a z polročnej klasifikácie z 9. ročníka (resp. v prípade žiakov, ktorí sú v 8. ročníku, z koncoročnej klasifikácie zo 7. ročníka a z polročnej klasifikácie z 8. ročníka) okrem známky 5 – nedostatočný nasledovne:

**1.1 Dva povinné predmety: Slovenský jazyk a literatúra**

 **Matematika**

Do celkového súčtu budú pridelené body za každú známku samostatne podľa nasledujúceho vzťahu:

$počet bodov= 5.\left(4-x\right).\left(4-x\right) , kde x je známka$.:

**1.2 Profilové predmety :**

Do celkového súčtu budú pridelené body za každú známku samostatne podľa nasledujúceho vzťahu:

$počet bodov= 3.\left(4-x\right).\left(4-x\right) , kde x je známka$.

prvý profilový predmet:

**Fyzika** – **pre študijné odbory**: mechanik elektrotechnik, operátor drevárskej a nábytkárskej

 výroby,

 **a pre učebné odbory**: technicko-administratívny pracovník, autoopravár - mechanik,

 obrábač kovov, obrábanie kovov, spracúvanie dreva, stavebná

 výroba

**Chémia** – **pre učebné odbory:** kuchár, potravinárska výroba

druhý profilový predmet: **Geografia** – pre všetky študijné a učebné odbory

* 1. **Doplnkové predmety:**

Do celkového súčtu budú pridelené body za každú známku samostatne podľa nasledujúceho vzťahu: $počet bodov= 2.\left(4-x\right).\left(4-x\right) , kde x je známka$.

**prvý doplnkový predmet: Dejepis** – pre všetky študijné a učebné odbory

**2. PROSPECH**

Ak žiak dosiahol v 8., 7. a 6. ročníku (resp. v 7., 6. a 5. ročníku pre žiaka navštevujúceho 8. ročník) stupeň 1 – výborný zo všetkých predmetov, do celkového hodnotenia sa započíta 5 bodov za každý školský rok.

**3. ĎALŠIE KRITÉRIÁ**

Do celkového súčtu budú pridelené body za každé kritérium samostatne z intervalu $\left〈0;100\right〉$ bodov.

***3.1******Predmetová olympiáda***

Predmetová olympiáda sa započítava do celkového hodnotenia podľa tabuľky, ak sa žiak umiestnil na 1. mieste až 5. mieste v okresnom alebo krajskom kole v 8. ročníku alebo 9. ročníku v olympiáde zo SJL, cudzieho jazyka (ANJ, NEJ, RUJ), DEJ, MAT, FYZ, CHE, BIO, GEG alebo technickej olympiáde a Pytagoriáde.

|  |  |  |
| --- | --- | --- |
| **Umiestnenie** | **Krajské kolo** | **Okresné kolo** |
| 1. miesto
 | 100 bodov | 50 bodov |
| 1. miesto
 | 90 bodov | 40 bodov |
| 1. miesto
 | 80 bodov | 30 bodov |
| 1. miesto
 | 70 bodov | 20 bodov |
| 1. miesto
 | 60 bodov | 10 bodov |

***3.2 Pomocné kritéria:***

a) ak si uchádzač podal obidve prihlášky na našu školu ............................. +10 bodov

 b) potvrdenie od zamestnávateľa o štúdiu v duálnom systéme ................... +10 bodov

***3.3 V prípade rovnosti bodov budú postupne uplatnené nasledovné kritériá:***

a/ Podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,

b/ získal väčší počet bodov za bod č. 3 Ďalšie kritéria,

c/ dosiahol väčší počet z určeného profilového predmetu školy.

***B Podmienky prijatia***

1. Na základe výsledkov prijímacieho konania bude zostavené poradie uchádzačov – výsledková listina, podľa celkového počtu získaných bodov s uvedením, či vykonal prijímaciu skúšku úspešne alebo neúspešne a označením o prijatí resp. neprijatí uchádzača.
2. Žiak so zdravotným znevýhodnením (zrakové, sluchové, resp. iné telesné postihnutie) je povinný pripojiť k prihláške na štúdium posúdenie lekára o schopnosti študovať zvolený odbor.
3. Vhodnosť štúdia poskytovaných odborov pre žiakov so špeciálnymi výchovno-vzdelávacími potrebami alebo špecifickými vývinovými poruchami učenia je potrebné konzultovať so špeciálnym pedagógom a psychológom a pripojiť ich vyjadrenie dodatočne.
4. Riaditeľka školy zverejní zoznam uchádzačov podľa výsledkov prijímacieho konania do

**29. mája 2020** na výveske školy a na webovej stránke školy: **www.sossb.edupage.org** v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov a zákonom č. 428/2002 Z. z. o ochrane osobných údajov v znení neskorších predpisov. Pri zverejňovaní výsledkov prijímacieho konania budú osobné údaje žiaka (meno a priezvisko) nahradené číselným kódom, ktorý bude uchádzačovi pridelený.

1. Uchádzač alebo zákonný zástupca maloletého uchádzača do 4. júna 2020 doručí strednej škole, do ktorej bol uchádzač prijatý na vzdelávanie, potvrdenie o nastúpení žiaka na štúdium alebo potvrdenie o nenastúpení žiaka na štúdium, ktorého vzor je uvedený v prílohe č. 1.
2. Záväzné potvrdenie o nastúpení alebo nenastúpení žiaka na štúdium sa doručí strednej škole cez informačný systém základnej školy (napr. EduPage), odoslaním naskenovaného tlačiva prostredníctvom e-mailu alebo poštou na adresu strednej školy. Rozhodujúci je dátum doručenia strednej škole. V prípade ak toto potvrdenie nebude doručené
3. Uchádzač alebo zákonný zástupca maloletého uchádzača môže **do 19. júna 2020** podať prihlášku na vzdelávanie **pre prijímacie konanie na nenaplnený počet miest** (druhý termín).
4. Riaditeľka školy si vyhradzuje právo, že v prípade nenaplnenia potrebným minimálnym počtom žiakov, budú so súhlasom zákonného zástupcu uchádzača o štúdium urobené presuny prijatých žiakov medzi jednotlivé odbory.
5. Proti rozhodnutiu riaditeľa školy o neprijatí na štúdium sa môže zákonný zástupca uchádzača o štúdium odvolať v zákonnej lehote na adresu : Spojená škola, SNP16, 083 01 Sabinov.

Riaditeľka školy doručí všetky odvolania na Úrad PSK - Odbor školstva v Prešove.

**Vstupné údaje:** vyplnená prihláška na vzdelávanie na strednú školu, prípadne vysvedčenie žiaka, diplomy alebo výsledkové listiny preukazujúce poradie žiaka, prípadne jeho výkon.

 V Sabinove, 07.05.2020

 Mgr. Futejová Mária

 riaditeľka školy

Príloha č. 1: *Záväzné potvrdenie o nastúpení/nenastúpení na štúdium*.

(Meno, Priezvisko, ulica č., PSČ, obec)

Názov strednej školy

Adresa strednej školy

V ............................................., dňa ......................

# Vec: Záväzné potvrdenie o nastúpení/nenastúpení na štúdium.

Môj syn/dcéra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dátum narodenia \_\_\_\_\_\_\_\_\_\_\_\_\_\_\_ bol prijatý/á na vašu strednú školu.

Vyberiete jednu z nasledujúcich možností:

* Záväzne potvrdzujem rozhodnutie o prijatí a **potvrdzujem** nastúp na štúdium v odbore: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Môj syn/dcéra nastupuje na inú strednú školu, preto **nenastúpi** na štúdium vo vašej strednej škole.

S pozdravom

Podpis uchádzača / zákonného zástupcu

\* nehodiace sa preškrtnite